《思隐二首 其二》
宋代·董嗣杲

梦落家村野屋矶，欲治生事与心违。偃禾雨久溪声改，采菊人归鬓色非。

灌圃肯差陈仲子，登山莫逊谢元晖。从今举步防轻蹈，更演潜书急掩扉。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。